**Retningslinjer for**

**Fond**

*Vedtatt av landsstyret 24.05.2014*

*Endret av landsstyret 30.05.2015. 21.05.2016, 20.05.2017, 11.05.2019, 06.06.2020.*

###

1. **1. Formål**
	* 1. 1.1 Disse retningslinjene tar for seg bestemmelsene knyttet til aksjonsfondet, reservefondet, prosjektfondet og lokallagsfondet i Natur og Ungdom.

1.2 Retningslinjene skal gjennomgås på siste ordinære landsstyremøte før sommeren slik at sittende LS og SS er kjent med innholdet.

**5. Lokallagsfondet - Frifond**

5.1 Lokallagsfondet er midler fra støtteordningen Frifond organisasjon som er satt av i Natur og Ungdoms budsjett til lokallag. I fylker der det ikke finnes lokallag kan støtte fra lokallagsfondet tildeles fylkeslag. Midlene fra fondet skal gå til lokal aktivitet eller til å styrke lokal aktivitet.

5.2 Lokallagsfondet deles ut etter søknad hver måned. Søknadsskjema ligger ute på Natur og Ungdoms nettsider.

5.3 Landsstyret prioriterer årlig i starten av året hvordan midlene skal disponeres. Sentralstyret legger fram innstilling til disponering av avsatte midler for landsstyret.

5.4 Innkomne søknader behandles av daglig leder, organisasjonssekretær og økonomisjef.

5.5 Det er en måned klagefrist for tildelinger av penger fra lokallagsfondet. Sentralstyret fungerer som klageorgan for søknadene.

5.6 En søknad til lokallagsfondet skal inneholde budsjett for bruken av midlene det søkes om.

5.7 Utbetaling av tildelte midler skjer til lokallagets konto.

5.8 Lokallag må ha levert registreringsskjema for inneværende år for å motta støtte fra lokallagsfondet. Lokallaget må også bekrefte, i form av årsregnskap, på at fjorårets mottatte midler fra lokallagsfondet er brukt opp eller betalt tilbake til sentralleddet, før støtte kan mottas.

5.9 Lokallag kan søke om en grunnsum (driftsstøtte) fra lokallagsfondet, med en veiledende grense per lokallag på 15.000 kr per år.

5.10 Lokallag kan også søke om aktivitetsmidler (prosjektstøtte) med en veiledende grense på 15.000 kr. Aktivitetsmidler er midler som går til en konkret aktivitet i regi av lokallaget. For at aktivitetsmidler skal kunne gis, må søknaden inneholde en aktivitetsbeskrivelse og eget budsjett for aktiviteten.

5.11 Lokallag rapporterer på bruken av midler fra lokallagsfondet gjennom levering av registreringsskjema for lokallag hvert år. Om et lokallag mottar aktivitetsmidler, skal i tillegg en kort tekst og et bilde som beskriver bruken av midlene, sendes inn til Natur og Ungdoms økonomisjef for bruk på nettsider og til videre rapportering.

5.12 Sentralleddet følger opp bruken av midlene fra fondet gjennom ordinær oppfølging av lokallag, registreringsskjema og innsendte rapporter. Om et lokallag ikke får brukt midlene de mottar fra Lokallagsfondet, skal dette rapporteres til sentralleddet umiddelbart. Om midler ikke blir brukt eller ikke benyttet i henhold til innsendt søknad og/eller Lokallagsfondets formål, skal midlene kreves tilbake og deles ut på nytt gjennom lokallagsfondet. Midler fra lokallagsfondet må være betalt ut fra sentralleddet til lokallagene senest 31. desember i søknadsåret. Midlene må være brukt innen 30. juni året etter søknadsåret eller betales tilbake til sentralleddet.

5.13 Alle lokallag som mottar støtte fra Lokallagsfondet, skal gjøres kjent med og bekrefte kjennskap til disse retningslinjer. Dette innebærer også formålet for Frifond-ordningen, som lokallagsfondet er en del av.

5.14 Midler fra fondet skal kun brukes i Norge. Midlene kan ikke brukes til innkjøp av rusmidler.

5.15 Natur og Ungdom bruker fem prosent av lokallagsfondet til administrasjonsutgifter.